สิ้น ศ.วิโชค มุกดามณี ศิลปินแห่งชาติ สาขาทัศนศิลป์ สิริอายุ 67 ปี
ศาสตราจารย์วิโชค มุกดามณี ศิลปินแห่งชาติ สาขาทัศนศิลป์ (สื่อผสม) พ.ศ.2555 ถึงแก่กรรมแล้วเมื่อเวลา 06.10 น. วันที่ 7 มิ.ย.63 ณ โรงพยาบาลศิริราช จากโรคมะเร็งต่อมน้ำเหลือง สิริอายุรวม 67 ปีเมื่อวันที่ 7 มิ.ย.63 ผู้สื่อข่าวรายงานว่า ศาสตราจารย์วิโชค มุกดามณี ศิลปินแห่งชาติ สาขาทัศนศิลป์ (สื่อผสม) พ.ศ.2555 ได้ถึงแก่กรรมเมื่อวันที่ 7 มิถุนายน 2563 เวลา 06.10 น. ที่โรงพยาบาลศิริราช หลังจากเข้ารับการรักษาโรคมะเร็งต่อมน้ำเหลือง สิริรวมอายุ 67 ปีส่วนการสวดพระอภิธรรมศพจะมีขึ้นที่วัดตรีทศเทพ รายละเอียดจะแจ้งให้ทราบอีกครั้งประวัติโดยสังเขปศาสตราจารย์วิโชค มุกดามณี เกิดเมื่อวันที่ 8 มีนาคม 2496 ที่จังหวัดสงขลาจบการศึกษา ศิลปบัณฑิต สาขาจิตรกรรม (เกียรตินิยมอันดับ 2) มหาวิทยาลัยศิลปากร ปริญญาโท สาขาจิตรกรรม มหาวิทยาลัยศิลปากร และ Diploma Art Education (Graphic Design Contemporary Art) จาก Tokyo Gakugie University ประเทศญี่ปุ่น ในด้านการทำงาน อ.วิโชค เคยเป็น ผู้อำนวยการหอศิลป์ มหาวิทยาลัยศิลปากร วังท่าพระ กรุงเทพฯ อาจารย์ คณะจิตรกรรม ประติมากรรมและภาพพิมพ์ มหาวิทยาลัยศิลปากรเริ่มแสดงงานศิลปะตั้งแต่ปี 2517 ทั้งในประเทศไทย และต่างประเทศ อาทิ ญี่ปุ่น เกาหลี มาเลเซีย อินโดนีเซีย ฮ่องกง ไต้หวัน ยูโกสลาเวีย ออสเตรเลีย และเยอรมนีตะวันตกได้รับรางวัลศิลปินแห่งชาติ ปี 2555 สาขาทัศนศิลป์ (ด้านสื่อผสม).
ศาสตราจารย์วิโชค มุกดามณี ศิลปินแห่งชาติ สาขาทัศนศิลป์ (สื่อผสม) พ.ศ.2555 ถึงแก่กรรมแล้วเมื่อเวลา 06.10 น. วันที่ 7 มิ.ย.63 ณ โรงพยาบาลศิริราช จากโรคมะเร็งต่อมน้ำเหลือง สิริอายุรวม 67 ปี
วิโชค มุกดามณี,วิโชค มุกดามณี ถึงแก่กรรม,ศิลปินแห่งชาติ,ศิลปินแห่งชาติ ปี 2555,ศิลปินแห่งชาติ สาขาทัศนศิลป์,อ.วิโชค ถึงแก่กรรม,ข่าวทั่วไป